stanford-oval/wikipedia huggingface dataset:
สตาร์ วอร์ส ไตรภาคเดิม
การตอบรับ > รางวัลออสการ์

| รางวัลออสการ์> รางวัลออสการ์.รางวัลออสการ์ | รางวัลที่ชนะ> สตาร์ วอร์ส.งานประกาศผลรางวัลออสการ์ ครั้งที่ 50 | รางวัลที่ชนะ> สตาร์ วอร์ส 2.งานประกาศผลรางวัลออสการ์ ครั้งที่ 53 | รางวัลที่ชนะ> สตาร์ วอร์ส 3: ชัยชนะของเจได.งานประกาศผลรางวัลออสการ์ ครั้งที่ 56 |
| --- | --- | --- | --- |
| ภาพยนตร์ยอดเยี่ยม | เสนอชื่อเข้าชิง | — | — |
| ผู้กำกับภาพยนตร์ยอดเยี่ยม | เสนอชื่อเข้าชิง | — | — |
| นักแสดงสมทบชายยอดเยี่ยม | เสนอชื่อเข้าชิง | — | — |
| ออกแบบเครื่องแต่งกายยอดเยี่ยม | ชนะ | — | — |
| ลำดับภาพยอดเยี่ยม | ชนะ | — | — |
| ดนตรีประกอบยอดเยี่ยม | ชนะ | เสนอชื่อเข้าชิง | เสนอชื่อเข้าชิง |
| บทภาพยนตร์ดั้งเดิมยอดเยี่ยม | เสนอชื่อเข้าชิง | — | — |
| ออกแบบงานสร้างยอดเยี่ยม | ชนะ | เสนอชื่อเข้าชิง | เสนอชื่อเข้าชิง |
| ลำดับเสียงยอดเยี่ยม | — | — | เสนอชื่อเข้าชิง |
| บันทึกเสียงยอดเยี่ยม | ชนะ | ชนะ | เสนอชื่อเข้าชิง |
| เทคนิคพิเศษยอดเยี่ยม | ชนะ | — | — |
รางวัลความสำเร็จเกียรติยศ: ชนะ
การตอบรับ > การทำเงินในบ๊อกซ์ออฟฟิศ

| ภาพยนตร์ | วันฉาย | ทุนสร้าง | ทำเงินในบ๊อกซ์ออฟฟิศ> อเมริกาเหนือ | ทำเงินในบ๊อกซ์ออฟฟิศ> ปรับเงินตามอัตราเงินเฟ้อ (อเมริกาเหนือ) | ทำเงินในบ๊อกซ์ออฟฟิศ> ภูมิภาคอื่น | ทำเงินในบ๊อกซ์ออฟฟิศ> ทั่วโลก | อันดับสูงสุด> อเมริกาเหนือ | อันดับสูงสุด> ทั่วโลก | อ้างอิง |
| --- | --- | --- | --- | --- | --- | --- | --- | --- | --- |
| สตาร์ วอร์ส | 25 พฤษภาคม ค.ศ. 1977 | $11 ล้าน | $460,998,007 | $1,608,419,900 | $314,600,000 | $775,598,007 | #16 | #90 |  |
| สตาร์ วอร์ส 2 | 21 พฤษภาคม ค.ศ. 1980 | $33 ล้าน | $290,075,067 | $886,571,200 | $257,900,000 | $547,975,067 | #91 | #183 |  |
| สตาร์ วอร์ส 3: ชัยชนะของเจได | 25 พฤษภาคม ค.ศ. 1983 | $32.5 ล้าน | $309,306,177 | $849,356,500 | $166,000,000 | $475,306,177 | #75 | #220 |  |
| ทั้งหมด | ทั้งหมด | $76.5 ล้าน | $1,060,779,251 | $3,344,347,600 | $728,500,000 | $1,798,879,251 | #2 | #2 |  |
ตะกอนไหล

ตะกอนไหล (อังกฤษ: debris flow)  เป็นการย้ายมวลแบบหนึ่งของมวลตะกอนซึ่งส่วนมากขนาดเล็กลงตั้งแต่ทรายเป็นต้นไป  ลงมาตามความลาดชัน ในบางกรณีอาจเริ่มต้นด้วยการไถลตัวก่อน ดินไหลมี 2 ชนิด คือ แบบช้าอาจไหลตัวในอัตราไม่เกิน 1 เมตรต่อปี และแบบเร็วที่มีความเร็วมากกว่า 7-8 กิโลเมตรต่อชั่วโมง โดยทั่วไปดินไหลมักมีส่วนปลายเป็นรูปพัดหรือคล้ายลิ้นหรือบางครั้งมีลักษณะเป็นเส้นโค้งหลายเส้นขนานกันเหมือนการเกิดธารน้ำแข็ง ดินไหลมักเกิดตอนที่ฝนตกลงมาอย่างหนักติดต่อกันเป็นเวลานาน ๆ จนทำให้พื้นดินเกิดการอิ่มตัวด้วยน้ำ แต่ถ้าขนาดตะกอนมีขนาดเล็กกว่าทรายและมีปริมาณน้ำมากกว่า ลักษณะแบบนี้เป็นการเกิดตะกอนไหลที่เรียกว่าดินไหล (earth flow) หรือดินลมหอบไหล (loess flow) ทั้งดินไหลและดินหอบไหลจะเกิดในบริเวณที่มีความลาดชันสูงและมักเกิดเนื่องจากแผ่นดินไหว และถ้าหากน้ำมากกว่าและตะกอนส่วนใหญ่มีขนาดเล็กมาก ๆ จะเรียกโคลนไหล ความหนืดของโคลนไหลขึ้นอยู่กับปริมาณน้ำ ในบริเวณที่มีการระเบิดของภูเขาไฟบ่อย ๆ เถ้าถ่านของภูเขไฟอาจทำให้เกิดดินไหลเรียกว่าลาฮา (lahar) มาจากภาษาอินโดนีเซีย ซึ่งหมายถึงดินไหลในบริเวณภูเขาไฟที่ประกอบด้วนเถ้าถ่านภูเขาไฟเป็นส่วนใหญ่ เกิดตอนภูเขาไฟระเบิดหรือตอนฝนตกหนัก ๆ และอาจเคลื่อนที่มาได้ไกล ด้วยอัตราเร็ว 100 กิโลเมตรต่อชั่วโมง
ตอมสค์

| ตอมสค์ Томск |
| --- | --- |
นครใต้เขตอำนาจปกครองตอมสค์
   ธง ตราอาร์ม
ที่ตั้งของตอมสค์ 
ตอมสค์ที่ตั้งของตอมสค์แสดงแผนที่รัสเซียตอมสค์ตอมสค์ (รัสเซีย)แสดงแผนที่รัสเซีย
พิกัด:  56°30′N 84°58′E﻿ / ﻿56.500°N 84.967°E﻿ / 56.500; 84.967
ประเทศ: รัสเซีย
หน่วยองค์ประกอบ: แคว้นตอมสค์
สถาปนา: 1604
การปกครอง
 • องค์กร: สภาดูมาตอมสค์
 • นายกเทศมนตรี: อีวาน ไคลน์
พื้นที่
 • ทั้งหมด: 294.6 ตร.กม. (113.7 ตร.ไมล์)
ความสูง: 80 เมตร (260 ฟุต)
ประชากร (สำมะโนครัวปี 2010)
 • ทั้งหมด: 524,669 คน
 • ประมาณ (2018): 574,002 (+9.4%) คน
 • อันดับ: 32 ในปี 2010
 • ความหนาแน่น: 1,800 คน/ตร.กม. (4,600 คน/ตร.ไมล์)
สถานะการบริหาร
 • เขตย่อยของ: เมืองใต้เขตอำนาจปกครองตอมสค์
 • เมืองศูนย์กลางทางการบริหารของ: แคว้นตอมสค์, เขตตอมสกี
สถานะเทศบาล
 • เขตเมือง: เขตเมืองตอมสค์
 • เมืองศูนย์กลางทางการบริหารของ: เขตเมืองตอมสค์, เขตเทศบาลตอมสค์
รหัสไปรษณีย์: 634xxx
รหัสโทรศัพท์: +7 3822
รหัส OKTMO: 69701000001
วันนคร: 7 มิถุนายน
เว็บไซต์: www.admin.tomsk.ru
ตอมสค์ (รัสเซีย: Томск, สัทอักษรสากล: [tomsk], Selkup: Топӄо, Topqo; ไซบีเรียนตาตาร์: Түң-тора; อังกฤษ: Tomsk) เป็นเมืองและศูนย์กลางการบริหารของแคว้นตอมสค์ในประเทศรัสเซีย ตั้งอยู่บนฝั่งแม่น้ำตอม มีประชากร 524,669 คน (การสำรวจสำมะโนประชากรในปี ค.ศ. 2010); 487,838 คน (สำมะโน ค.ศ. 2002); 501,963 คน (สำมะโน ค.ศ. 1989).
ตอมสค์ถือเป็นหนึ่งในเมืองที่เก่าแก่ที่สุดในไซบีเรีย ซึ่งฉลองครบรอบ 410 ปี เมื่อปี ค.ศ. 2014 เมืองนี้เป็นศูนย์กลางการศึกษาและวิทยาศาสตร์ โดยมีมหาวิทยาลัยของรัฐ 6 แห่ง มีนักศึกษามากกว่า 100,000 คน และเป็นมหาวิทยาลัยที่เก่าแก่ที่สุดในไซบีเรีย
ตรีทูต (แพทยศาสตร์)

ตรีทูต (อังกฤษ: moribundity, final stage, terminal stage หรือ in extremis) หมายถึง ลักษณะบอกอาการของคนใกล้ตาย กริยาว่ามีลักษณะดังกล่าวเรียก "เข้าตรีทูต" หรือ "เข้าขั้นตรีทูต"
ลักษณาการของตรีทูต

ผู้ป่วยขั้นตรีทูตมักมีอาการนอนราบอยู่กับที่ไม่ไหวติง ผิวหนังซีดคล้ำไม่สดใส ตาโบ๋แต่ลืมตาแจ๋ว ใบหน้าหมองมัว จมูกเสี้ยม ขมับหวำ คางแหลม ปากอ้า ขากรรไกรล่างตก ใบหูเย็นและหดฝ่อ แก้มตอบ ใบหน้าเช่นนี้ทางแพทยศาสตร์เรียกว่าใบหน้าแบบฮิปโปเครตีส นอกจากนี้ยังมีอาการหายใจรวยริน ชีพจรอ่อน และผู้ป่วยนั้นไม่รู้เรื่องรู้ราวอันใดอีก
ลักษณาการข้างต้นนี้บ่งบอกว่าเป็นการหมดหวังในผู้ป่วยแล้ว การที่จะช่วยให้ผู้ป่วยฟื้นกลับมาเป็นปรกติเป็นไปได้ยากยิ่ง และโรคจะดำเนินต่อไปเองจนถึงวาระสุดท้าย ซึ่งผู้ป่วยนั้นจะถึงแก่ความตายในที่สุด
ที่มาของคำ

ราชบัณฑิตยสถานสันนิษฐานว่า คำว่า "ตรีทูต" นี้มีที่มาอยู่สองประการ ดังต่อไปนี้
1. เป็นคำอุปมาของแพทย์แผนโบราณหรือของชาวบ้าน ตามความเชื่อที่ว่า คนเรามีเจตภูตอยู่สี่ภูต เวลาจะตายเจตภูตนี้จะออกจากร่างกายไปสามภูต เหลืออีกภูตหนึ่งแสดงว่าอาการร่อแร่ เรียกว่า "ตรีภูต" แต่ต่อมาเพี้ยนกลายเป็น "ตรีทูต"
2. เป็นคำอุปมาของแพทย์แผนโบราณหรือของชาวบ้าน ตามความเชื่อที่ว่า เวลาคนใกล้จะตาย ยมบาลจะส่งทูตมาสามตนมาเอาวิญญาณไป ทูตมาแล้วสามตน ถ้ามาอีกหนึ่งตนก็ตายแน่แล้ว เรียกว่า "ตรีทูต"
อย่างไรก็ดี ศาสตราจารย์ประเสริฐ กังสดาลย์ ยังกล่าวไว้ในสารานุกรมฉบับราชบัณฑิตยสถานอีกว่า ตามหลักฐานแล้วยังไม่พบคำอธิบายสำหรับข้อสันนิษฐานดังกล่าว แต่ยังมีคำอธิบายสำหรับคำว่า "ตรีโทษ" ซึ่งหมายความว่า อาการไข้หนักจวนจะตาย โดยคำว่า "ตรีโทษ" นี้อาจจะเพี้ยนมาเป็น "ตรีทูต" ก็ได้
ตระกูลบอร์เจีย

| --- | --- |


พระราชอิสริยยศ:  พระสันตะปาปา  พระคาร์ดินัล  ผู้บัญชาการทหารสูงสุดของพระสันตะปาปา  อาร์ชบิชอปแห่งเซวิลล์  อาร์ชบิชอปแห่งโทเลโด  บิชอปแห่งแพมโพลนา  อุปราชแห่งเนเปิลส์  ดยุคแห่งวาเลนติโน  ดยุคแห่งแกนเดีย 
ปกครอง: อิตาลี, สเปน
เชื้อชาติ: สเปน, อิตาลี
ประมุขพระองค์แรก: อัลฟองโซ บอร์เจีย
สถาปนา: คริสต์ศตวรรษที่ 15
สิ้นสุด: 
ด ค ก
ตระกูลบอร์เจีย หรือ บอร์จา (อังกฤษ: House of Borgia) เป็นตระกูลหนึ่งในยุโรป มีถิ่นกำเนิดอยู่ที่แคว้นบาเลนเซีย ประเทศสเปน และย้ายไปตั้งรกรากในอิตาลีจนกระทั่งเรืองอำนาจในยุคฟื้นฟูศิลปวิทยาการ ตระกูลบอร์เจียเป็นผู้อุปภัมป์ศิลปะหลากหลายแขนง ทำให้ศิลปินหลายคนในยุคฟื้นฟูศิลปวิทยาการได้สร้างผลงานโดดเด่นและมีชื่อเสียง
ตระกูลบอร์เจียเริ่มมีบทบาททางด้านการเมืองและศาสนาในช่วงคริสต์ศตวรรษที่ 15 ถึงคริสต์ศตวรรษที่ 16 การแสวงหาอำนาจทำให้ต้องเป็นศัตรูกับตระกูลอื่นๆ เช่น เมดิชิ สฟอร์ซา รวมทั้งนักบวชที่มีอิทธิพลมากในยุคนั้นอย่างจิโรลาโม ซาโวนาโรลา ชื่อเสียงของตระกูลบอร์เจียมักเป็นไปในทางไม่ดี เช่น การคบชู้ การลักขโมย การติดสินบน การสมสู่ร่วมสายโลหิต และการฆาตกรรม เป็นต้น
ประวัติ

ตระกูลบอร์เจีย ถือกำเนิดขึ้นที่แคว้นบาเลนเซีย ประเทศสเปน ต้นตระกูลคืออัลฟองโซ บอร์เจีย (ภายหลังขึ้นเป็นสมเด็จพระสันตะปาปาคาลิกซ์ตุสที่ 3) เคยทำงานในมหาวิทยาลัยเลย์ดา และเป็นทูตของกษัตริย์แห่งอารากอน ก่อนจะได้เป็นพระคาร์ดินัลในปี ค.ศ. 1444 และขึ้นเป็นพระสันตะปาปาในปี ค.ศ. 1455 หลังจากนั้นเครือญาติตระกูลบอร์เจียบางส่วนจึงย้ายถิ่นฐานไปยังประเทศอิตาลี
ตระกูลบอร์เจียกลายเป็นผู้อุปถัมภ์ศิลปะและดนตรีในยุคฟื้นฟูศิลปวิทยา ศิลปินที่มีชื่อเสียงหลายรายมักแวะเวียนเข้าบ้านตระกูลบอร์เจียอยู่บ่อยครั้ง อาทิ เลโอนาร์โด ดา วินชี นอกจากนี้ โรดริโก้ บอร์เจียยังเป็นผู้สนับสนุนมหาวิทยาลัยและพัฒนากรุงโรมในช่วงที่ครองตำแหน่งพระสันตะปาปาอีกด้วย
มีข้อถกเถียงมากมายเกี่ยวกับตระกูลบอร์เจีย โดยเฉพาะเกี่ยวกับโรดริโก้ เชซาเรย์ และลูเครเซีย เป็นที่รู้กันดีว่าโรดริโก้มีภรรยาหลายคน เช่น วานอสซา คัตตาเน และจูเลีย ฟาร์เนเซ เขาเปิดเผยเรื่องภรรยาและลูกอย่างชัดเจน จึงมีข่าวลือแง่ลบเกี่ยวกับโรดริโก้มากมาย เช่น เรื่องที่เขามีความสัมพันธ์ทางเพศกับลูเครเซีย บอร์เจีย ลูกสาวแท้ๆของตน หรือเรื่องที่เขาติดสินบนพระคาร์ดินัลเพื่อให้ตนเองได้ขึ้นเป็นพระสันตะปาปา เป็นต้น
เชซาเรย์ บอร์เจีย ลูกชายคนรองของโรดริโก้ ได้ขึ้นเป็นคาร์ดินัลตั้งแต่อายุ 18 ปี เขาถูกสงสัยว่าเป็นผู้ก่อเหตุฆาตกรรมจิโอวานนีพี่ชายของตน เพราะความตายของจิโอวานนีทำให้เชซาเรย์ได้รับตำแหน่งต่างๆที่เคยเป็นของจิโอวานนีมาก่อน เขาลาออกจากตำแหน่งคาร์ดินัลและไปเป็นทหาร เชซาเรย์ตกเป็นผู้ต้องสงสัยคดีฆาตกรรมอีกครั้งเมื่ออัลฟองโซแห่งอารากอน สามีคนที่สองของลูเครเซียถูกลอบสังหารแต่ไม่สำเร็จ เขาจึงบีบคออัลฟองโซจนถึงแก่ความตาย นอกจากนี้ยังมีคดีของเปรอตโต คนรักของลูเครเซีย มีคนพบศพของเปรอตโตในแม่น้ำไทเบอร์ ว่ากันว่าเขาทำให้ลูเครเซียท้อง เชซาเรย์จึงโกรธและลอบสังหารเขา
ลูเครเซีย บอร์เจีย ลูกสาวเพียงคนเดียวของโรดริโก้ มีชื่อเสียงว่าเป็นนักวางยาพิษชั้นเยี่ยม เธอแต่งงานถึงสามครั้ง ทั้งสามครั้งล้วนเป็นไปเพื่อผลประโยชน์ทางการเมืองของตระกูล บางกระแสเชื่อว่าชื่อเสียงแง่ลบของลูเครเซียเกิดขึ้นเพราะตระกูล ไม่ใช่เพราะนิสัยของเธอเอง
บุคคลที่มีชื่อเสียงของตระกูล

สมเด็จพระสันตะปาปาคาลิกซ์ตุสที่ 3 (ค.ศ. 1378-ค.ศ. 1458)
สมเด็จพระสันตะปาปาอเล็กซานเดอร์ที่ 6 (ค.ศ. 1431-ค.ศ. 1503)
จิโอวานนี บอร์เจีย (ค.ศ. 1474-ค.ศ. 1497)
เชซาเรย์ บอร์เจีย (ค.ศ. 1476-ค.ศ. 1507)
ลูเครเซีย บอร์เจีย (ค.ศ. 1480-ค.ศ. 1519)
ฟรานซิส บอร์เจีย (ค.ศ. 1510-ค.ศ. 1572)
สมเด็จพระสันตะปาปาอินโนเซนต์ที่ 10 (ค.ศ. 1574-ค.ศ. 1655)
ตระกูลบอร์เจียในวัฒนธรรมร่วมสมัย > บทละคร

ลูเครเซีย บอร์เจีย โดย วิกตอร์ อูโก
The Tyrant: An Episode in the Career of Cesare Borgia, a Play in Four Acts  โดย ราฟาเอล ซาบาตินี
ลูเครเซีย บอร์เจีย (โอเปร่า) โดย กาเอตาโน โดนีเซตตี
ตระกูลบอร์เจียในวัฒนธรรมร่วมสมัย > ภาพยนตร์

Prince of Foxes (1949) ออร์สัน เวลส์ รับบทเป็น เชซาเรย์ บอร์เจีย
Contes immoraux (1974) ภาพยนตร์ฝรั่งเศส แบ่งเป็นเรื่องสั้น 4 เรื่อง โดยเรื่องที่ 4 มีชื่อเรื่องว่า ลูเครเซีย บอร์เจีย
Los Borgia (2006) ภาพยนตร์สเปน
The Conclave (2006) ภาพยนตร์แคนาดา-เยอรมัน เกี่ยวกับโรดริโก บอร์เจียกับการขึ้นเป็นพระสันตะปาปา
Assassin's Creed: Lineage (2009) ภาพยนตร์สั้นสำหรับโปรโมตเกม Assassin's Creed II
ตระกูลบอร์เจียในวัฒนธรรมร่วมสมัย > ละครโทรทัศน์

The Borgias (1981) ออกอากาศทางสถานีโทรทัศน์บีบีซี
The Borgias (2011) ออกอากาศทางช่อง Showtime ในสหรัฐอเมริกา
Borgia (2011) ออกอากาศทางช่อง Canal + ในฝรั่งเศส
ตระกูลบอร์เจียในวัฒนธรรมร่วมสมัย > เกม

Assassin's Creed II (2009)
Assassin's Creed II: Discovery (2009)
Assassin's Creed: Brotherhood (2010)
ตระกูลบอร์เจียในวัฒนธรรมร่วมสมัย > การ์ตูน

คุณหญิงมงกุฎดอกไม้ (1993) โดย ไซโต้ จิโฮ
พิษพยาบาท (2001) โดย ยู ฮิกุริ
เชซาเรย์ (2006) โดย โซเรียว ฟุยุมิ
" โนบุนากะ ผู้โง่เขลา  ( Nobunaga the fool ) ( 2014 )  by Eiichi Sato
ตะกอนธารน้ำแข็งไม่แสดงชั้น

ตะกอนธารน้ำแข็ง (อังกฤษ: Glacial sediment) เป็นตะกอนที่ไม่มีการคัดขนาด (Poorly sorted) ที่เกิดจากธารน้ำแข็ง  ถ้ากล่าวถึงกองดินหินจากธารน้ำแข็งจะสื่อถึงตะกอนที่ไม่มีการคัดขนาด และมีการผสมปนเปกันของตะกอน  ซึ่งตะกอนเหล่านี้ได้ตกสะสมตัวโดยตรงจากการละลายของธารน้ำแข็ง  กล่าวคือ ธารน้ำแข็งจะอุ้ม และนำเอาตะกอนต่างๆไปพร้อมกันกับการเคลื่อนที่ของตัวมันด้วย เมื่อธารน้ำแข็งนั้นละลายตะกอนที่ถูกอุ้มมาจึงตกสะสมตัวลงพร้อมกัน กองดินหินเหล่านั้นจึงอาจจะมีการผสมปนเปกันทั้งชนิด และขนาดของเม็ดตะกอน ลักษณะที่ไม่มีการคัดขนาด เรียกการสะสมตัวของตะกอนแบบนี้ว่า ตะกอนธารน้ำแข็ง  (Glacial till)  นอกจากจะบ่งบอกถึงลักษณะการสะสมตัวจากธารน้ำแข็งแล้ว  อาจแสดงถึงตะกอนที่สะสมตัวจากการไถล  (Landslide) และโคลนไหล (Mudflow) ซึ่งอาจจะทำให้การจำแนกตะกอนให้ถูกต้องเป็นไปได้ค่อนข้างยาก มีตะกอนหลายแห่งที่เข้าใจผิดว่าเกิดจากการสะสมตัวของธารน้ำแข็ง  อย่างไรก็ตามมีอีกลักษณะหนึ่งที่ช่วยในการจำแนกว่าเป็นตะกอนธารน้ำแข็ง ก็คือ หินที่รองรับ (Basement rock) ตะกอนที่ไม่มีการคัดขนาดนั้นมีผิวหน้าที่ถูกขัดถูอย่างรุนแรง (Glacial striation) ซึ่งเป็นลักษณะสำคัญที่เกิดจากการกัดกร่อนของธารน้ำแข็งและมักไม่พบในตะกอนภาคพื้นทวีป (Terrigeneous sediment) ชนิดอื่นๆ
ในขณะที่ธารน้ำแข็งละลาย  ตะกอนธารน้ำแข็งจำนวนมากจะถูกชะล้าง พัดพาโดยมวลน้ำที่ละลายออกมา และถูกนำมาตกสะสมในบริเวณที่เรียกว่า ที่ราบธารน้ำแข็ง (Outwash plain) ซึ่งเป็นตะกอนที่มีการคัดขนาดดีกว่าตะกอนธารน้ำแข็งแบบแรก คล้ายกับตะกอนที่เกิดจากลำธารหรือทะเลสาบ เรียกตะกอนที่สะสมตัวบริเวณที่ราบธารน้ำแข็งว่า ตะกอนน้ำแข็งละลาย  (Glacial outwash) อย่างไรก็ตามตะกอนธารร้ำแข็งชนิดหลังนี้ มักไม่มีคามต่อเนื่องและมักมีการเปลี่ยนแปลงลักาณะอย่างฉับพลันทั้งในแนวตั้งและแนวราบ จะแสดงให้รู้ว่าเป็นการละลายของธารน้ำแข็ง ต่อมาสภาพแวดล้อมบริเวณนั้นและทิศทางการไหลของน้ำจากธารน้ำแข็งอย่างรวดเร็ว
สำหรับประเทศไทยมีหินตะกอนกลุ่มหนึ่ง ซึ่งหลายคนเชื่อว่าเกิดจากการกระทำของธารน้ำแข็ง ที่เรียกว่า หมวดหินแก่งกระจาน ซึ่งเกิดในยุคเพอร์เมียน-ไทรแอสซิก (Permotriassic) ซึ่งมีการกระจายตัวแนวแคบ ๆ จากทางใต้มาเลเซียมาทางตะวันตกของไทย และตะวันออกของพม่าจนถึงยูนานตอนใต้ของจีน
ตริส(8-ไฮดรอซีควิโนลินาโต)

| --- | --- |

ชื่อ
IUPAC name Tris(8-hydroxyquinolinato)aluminium
ชื่ออื่น 8-Hydroxyquinoline aluminum salt, Alq3, Aluminum 8-hydroxyquinolinate, Aluminum oxinate,
เลขทะเบียน
เลขทะเบียน CAS: 2085-33-8 Y
3D model (JSmol): รูปภาพแบบโต้ตอบ
เคมสไปเดอร์: 21106485 Y
ECHA InfoCard: 100.016.570 
CompTox Dashboard (EPA): DTXSID201027201 
 InChI InChI=1S/3C9H7NO.Al.9H/c3*11-8-5-1-3-7-4-2-6-10-9(7)8;;;;;;;;;;/h3*1-6,11H;;;;;;;;;;/p-3 YKey: HLONXFDEFIQTRK-UHFFFAOYSA-K Y InChI=1/3C9H7NO.Al.9H/c3*11-8-5-1-3-7-4-2-6-10-9(7)8;;;;;;;;;;/h3*1-6,11H;;;;;;;;;;/p-3/rC27H27AlN3O3/c1-7-19-10-4-16-29-25(19)22(13-1)32-28(29,30-17-5-11-20-8-2-14-23(33-28)26(20)30)31-18-6-12-21-9-3-15-24(34-28)27(21)31/h1-18H,28H9/q-3Key: HLONXFDEFIQTRK-AOGCTXLYAD 
 SMILES c7ccc8cccc9O[AlH3-6]36(Oc2cccc1ccc[n+]3c12)(Oc5cccc4ccc[n+]6c45)[n+]7c89 
คุณสมบัติ
สูตรเคมี: C27H18AlN3O3 
มวลโมเลกุล: 459.43   
ลักษณะทางกายภาพ: Yellow Powder
จุดหลอมเหลว: >300 °C
ละลายในน้ำ: insol in water
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ตริส(8-ไฮดรอซีควิโนลินาโต)อะลูมิเนียม (อังกฤษ: Tris(8-hydroxyquinolinato)aluminium) เป็นสารประกอบเคมีที่มีสูตร Al(C9H6NO)3 และยังเป็นสารประกอบโคออร์ดิเนชัน ในประเด็นที่อะลูมิเนียมผูกพันอยู่ในลักษณะไบเดนเตต เพื่อผันฐานของทั้งสามลิแกนด์ของ8-ไฮดรอซีควิโนลินาโต
โครงสร้าง

ทั้งสองเที่ยง และสารอินทรีย์ใบหน้า ที่เป็นที่รู้จักเช่นเดียวกับโพลิมออีกหลายๆ (รูปแบบผลึกแตกต่างกัน)
| --- | --- |

thermal ellipsoid model of mer-Alq3: thermal ellipsoid model of fac-Alq3
การสังเคราะห์

สารประกอบจะถูกจัดเตรียมโดยปฏิกิริยาของ8-ไฮดรอซีควิโนลินาโต ที่มีอะลูมิเนียม(III) แหล่งที่มา
การประยุกต์ใช้งาน

Alq3 เป็นองค์ประกอบร่วมกันของOLED การเปลี่ยนแปลงแทนที่บน วงแหวนควิโนลีส่งผลกระทบต่อคุณสมบัติเรืองแสงของมัน
ตรรกศาสตร์

สำหรับแร็ปเปอร์และโปรดิวเซอร์เพลงชาวอเมริกัน ดูที่ โลจิค
ตรรกศาสตร์ (อังกฤษ: logic - มีรากศัพท์จากภาษากรีกคือ λόγος, logos) โดยทั่วไปประกอบด้วยการศึกษารูปแบบของข้อโต้แย้งอย่างเป็นระบบ ข้อโต้แย้งที่สมเหตุสมผลคือข้อโต้แย้งที่มีความสัมพันธ์ของการสนับสนุนเชิงตรรกะที่เฉพาะเจาะจงระหว่างข้อสมมุติพื้นฐานของข้อโต้แย้งและข้อสรุป
ตรรกศาสตร์เป็นการศึกษาเชิงปรัชญาว่าด้วยการให้เหตุผล โดยมักจะเป็นส่วนสำคัญของวิชาปรัชญา,คณิตศาสตร์, คอมพิวเตอร์ และยังรวมถึงภาษาศาสตร์ ตรรกศาสตร์เป็นการตรวจสอบข้อโต้แย้งที่สมเหตุสมผล (valid argument) หรือการให้เหตุผลแบบผิดๆ (fallacies) ตรรกศาสตร์ เป็นการศึกษาที่มีมานานโดยมนุษยชาติที่เจริญแล้ว เช่น กรีก จีน หรืออินเดีย และถูกยกขึ้นเป็นสาขาวิชาหนึ่งโดย อริสโตเติล
ที่มาของคำว่า ตรรกศาสตร์

คำว่า "ตรรกศาสตร์" ในปัจจุบัน เป็นศัพท์บัญญัติที่ใช้แทนแนวคิดเรื่อง Logic ในภาษาอังกฤษ ซึ่งมีรากศัพท์มาจากคำว่า λόγος (logos) ในภาษากรีก ที่มีความหมายเดิมว่าคำ หรือสิ่งที่ถูกกล่าว  หลาย ๆ ประเทศที่ใช้อักษรโรมันในการเขียนก็มีศัพท์ที่พูดถึงแนวคิดนี้ในลักษณะชื่อที่คล้ายๆกัน
ในภาษาไทย เดิมมีคำนี้ใช้อยู่แล้ว ซึ่งน่าจะได้มาจากภาษาบาลี สันสกฤต (อย่างเช่นใน กาลามสูตร 10 ข้อ  ที่ มีกล่าวไว้ว่าข้อหนึ่งว่า  "อย่าเชื่อ เพราะ ได้คิดคำนึงเอาด้วย ตักฺกะ") ซึ่งอาจจะมีความหมายไม่ตรงทีเดียวนักกับคำว่าตรรกศาสตร์ที่ใช้ในภาษาปัจจุบัน
คณิตศาสตร์ > ประพจน์

คือ ประโยคที่มีค่าความจริง เป็นจริงหรือเท็จ อย่างใดอย่างหนึ่ง โดย
ประโยคที่เป็นประพจน์ จะมีลักษณะเป็นประโยคบอกเล่าหรือปฏิเสธ
ประโยคที่ไม่เป็นประพจน์ จะมีลักษณะเป็นประโยคคำถาม คำสัง ขอร้อง และประโยคอุทาน
ประโยคที่มีค่าความจริงไม่แน่นอน หรือไม่อาจระบุได้ว่ามีค่าความจริงว่าเป็นจริงหรือเท็จได้ จะไม่เป็นประพจน์
คณิตศาสตร์ > ตัวเชื่อมของประพจน์

ถ้าให้ p และ q เป็นประพจน์ เมื่อนำประพจน์มาเชื่อมกันด้วยตัวเชื่อมแล้ว เราเรัยกประพจน์ใหม่ว่า ประพจน์เชิงประกอบ ซึ่งตัวเชื่อมที่ใช้จะมี 5 ตัว คือ
“และ” ใช้สัญลักษณ์ ∧
“หรือ” ใช้สัญลักษณ์ ∨
“ถ้า…แล้ว…” ใช้สัญลักษณ์ →
“ก็ต่อเมื่อ” ใช้สัญลักษณ์ ↔
“นิเสธ” ใช้สัญลักษณ์ ~
ประพจน์ที่สมมูลกัน (Equivalent) คือ รูปแบบของประพจน์สองรูปแบบที่มีค่าความจริงเหมือนกันทุกกรณี เขียนแทนด้วยสัญลักษณ์ ≡
คณิตศาสตร์ > คุณสมบัติของการสมมูลของรูปแบบของประพจน์

กำหนดให้ p, q และ r เป็นรูปแบบของประพจน์
การสะท้อน: p ≡ p
การสมมาตร: ถ้า p ≡ q แล้ว q ≡ p
การถ่ายทอด: ถ้า p ≡ q แล้ว q ≡ r แล้ว p ≡ r
p ∧ q สมมูลกับ q ∧ p
p ∨ q สมมูลกับ q ∨ p
(p ∧ q) ∧ r สมมูลกับ p ∧ (q ∧ r)
(p ∨ q) ∨ r สมมูลกับ p ∨ (q ∨ r)
p ∧ (q ∨ r) สมมูลกับ (p ∧ q) ∨ (p ∧ r)
p ∨ (q ∧ r) สมมูลกับ (p ∨ q) ∧ (p ∨ r)
p → q สมมูลกับ ~p ∨ q
p → q สมมูลกับ ~q → ~p
p ↔ q สมมูลกับ (p → q) ∧ (q → p)
คณิตศาสตร์ > ประพจน์ที่เป็นนิเสธกัน

คือ ประพจน์ที่มีค่าความจริงตรงกันข้ามทุกกรณี ใช้สัญลักษณ์ ~ แทนนิเสธ
จากนิยาม รูปแบบประพจน์ A เป็นนิเสธของ รูปแบบประพจน์ B ก็ต่อเมื่อ
ค่าความจริงของ A และ B ต่างกันทุกกรณี
ค่าความจริงของ A และ ~B เหมือนกันทุกกรณี
A ≡ ~B
ดังนั้น A เป็นนิเสธของ B ก็ต่อเมื่อ A สมมูลกับ ~B
ตัวอย่างประพจน์ที่เป็นนิเสธกันที่ควรรู้
~(p ∧ q) สมมูลกับ ~p ∨ ~q
~(p ∨ q) สมมูลกับ ~p ∧ ~q
~(p → q) สมมูลกับ p ∧ ~q
~(p ↔ q) สมมูลกับ (p ↔ ~q) ∨(q ↔ ~p)
~(p ↔ q) สมมูลกับ (p ∧ ~q) ∨ (q ∧~p)
คณิตศาสตร์ > สัจนิรันดร์

คือ รูปแบบของประพจน์ที่มีค่าความจริงเป็นจริงทุกกรณี
ประโยคเปิด (Open Sentence) คือ ข้อความที่อยู่ในรูปประโยคบอกเล่าหรือปฏิเสธ ที่มีตัวแปรและสื่อแทนค่าของตัวแปรนั้น จะได้ค่าความจริงแน่นอน หรือเป็นประพจน์ นิยมใช้สัญลักษณ์ P(x), P(x , y), Q(x , y) แทนประโยคเปิดที่มีตัวแปรระบุในวงเล็บ
คณิตศาสตร์ > ตัวบ่งปริมาณ (∀,∃)

คือ ตัวระบุจำนวนสมาชิกในเอกภพสัมพัทธ์ที่ทำให้ประโยคเปิดกลายเป็นประพจน์ ตัวบ่งปริมาณมี 2 ชนิด คือ
ตัวบ่งปริมาณที่กล่าวถึงสมาชิกทุกตัวในเอกภพสัมพัทธ์ ซึ่งเขียนแทนได้ด้วยสัญลักษณ์ ∀ อ่านว่า “สำหรับสมาชิก x ทุกตัว”
ตัวบ่งปริมาณที่กล่าวถึงสมาชิกบางตัวในเอกภพสัมพัทธ์ ซึ่งเขียนแทนได้ด้วยสัญลักษณ์ ∃ อ่านว่า “สำหรับสมาชิก x บางตัว”
ค่าความจริงของประพจน์ที่มีตัวบ่งปริมาณ
∀x[P(x)] มีค่าความจริงเป็นจริง เมื่อ x ทุกตัวในเอกภพสัมพัทธ์ทำให้ P(x) เป็นจริง
∀x[P(x)] มีค่าความจริงเป็นเท็จ เมื่อมี x อย่างน้อย 1 ตัวที่ทำให้ P(x) เป็นเท็จ
∃x[P(x)] มีค่าความจริงเป็นจริง เมื่อมี x อย่าน้อย 1 ตัวที่ทำให้ P(x) เป็นจริง
∃x[P(x)] มีค่าความจริงเป็นเท็จ เมื่อไม่มี x ใดๆ ในเอกภพสัมพัทธ์ที่ทำให้ P(x) เป็นจริง
นิเสธของประพจน์ที่มีตัวบ่งปริมาณ
~∀x[P(x)] สมมูลกับ ∃x[~P(x)]
~∃x[P(x)] สมมูลกับ ∀x[~P(x)]
~∀x[~P(x)] สมมูลกับ ∃x[P(x)]
~∃x[~P(x)] สมมูลกับ ∀x[P(x)]
คณิตศาสตร์ > การอ้างเหตุผล

คือ การอ้างว่า สำหรับเหตุการณ์ P1, P2,…, Pn ชุดหนึ่ง สามารถสรุปผลที่ตามมา C ได้ โดยการอ้างเหตุผลประกอบด้วย 2 ส่วน คือ เหตุ (สิ่งที่กำหนดให้) และ ผล (สิ่งที่ตามมา)
สำหรับการพิจารณาว่า การอ้างเหตุผลนั้นสมเหตุสมผลหรือไม่ สามารถพิจารณาได้จากประพจน์
(P1\land P2\land ...\land Pn)\longrightarrow C
ถ้าประพจน์ดังกล่าวมีค่าความจริงเป็นจริงเสมอ (เป็นสัจนิรันดร์) เราสามารถสรุปได้ว่าการอ้างเหตุผลดังกล่าวเป็นการอ้างที่สมเหตุสมผล
ดูเพิ่ม

ตรรกะวิบัติ ที่ไม่เป็นไปตามหลักตรรกะอย่างถูกต้อง
ตอร์นาอาซูร์รีเอนโต

ตอร์นาอาซูร์รีเอนโต (นาโปลี: Torna a Surriento; อังกฤษ: Come Back to Sorrento) เป็นเพลงภาษานาโปลี แต่งขึ้นในปี ค.ศ. 1902 โดยพี่น้อง แอร์เนสโต และจัมบัสติตตา เด กูร์ติส คีตกวีและจิตรกรชาวอิตาลี บรรยายความรู้สึกของคู่รักชาวเมืองซอร์เรนโต แคว้นคัมปาเนีย ที่กำลังจะพลัดพรากจากกัน ชายหนุ่มกำลังจะออกทะเลไปเผชิญกับโลกกว้าง ฝ่ายสาวเจ้าก็เฝ้ารอด้วยความหวังอยู่ที่บ้าน
มีผู้แต่งคำร้องภาษาอังกฤษ ใช้ชื่อว่า Come Back to Sorrento และคำร้องภาษาอังกฤษฉบับที่ขับร้องโดยเอลวิส เพรสลีย์ ใช้ชื่อว่า Surrender ในปี ค.ศ. 1961 ซึ่งขึ้นถึงอันดับหนึ่งชาร์ตซิงเกิลของนิตยสารบิลบอร์ด และสหราชอาณาจักร
แหล่งข้อมูลอื่น

Lyrics เก็บถาวร 2014-05-25 ที่ เวย์แบ็กแมชชีน
Torna a Surriento, Pavarotti
Torna a Surriento, Loreti
ตะกร้าเกสร

ผึ้งชนิด Apis mellifera เก็บเกสรกลับรัง
ตะกร้าเกสรที่ขาหลังของผึ้ง
ตะกร้าเกสร (อังกฤษ: pollen basket, corbicula) เป็นโพรงที่ปกคลุมด้วยขนเล็ก ๆ อยู่ที่ขาคู่หลังท่อนล่าง ซึ่งผึ้งในวงศ์ย่อย Apinae ใช้เป็นที่เก็บเกสรดอกไม้กลับไปที่รัง ส่วนผึ้งชนิดอื่นจะมีส่วนที่เรียกว่า scopa ซึ่งใช้เก็บเกสรเช่นกัน แต่จะมีลักษณะเป็นกลุ่มขนแทน
คำว่า "ตะกร้าเกสร" เริ่มใช้ครั้งแรกในสารานุกรมบริตานิกา ค.ศ. 1777 โดยเรียกแค่ว่า "ตะกร้า" ในปี ค.ศ. 1802 วิลเลียม เคอร์บีได้เสนอคำว่า corbicula (มาจากคำในภาษาละติน corbis แปลว่า ตะกร้า) ซึ่งได้รับการยอมรับโดยทั่วไป ต่อมาในปี ค.ศ. 1820 คำว่า "ตะกร้าเกสร" ก็เริ่มใช้ในหมู่คนเลี้ยงผึ้งอย่างแพร่หลาย
แหล่งข้อมูลอื่น

Pollen basket - Amateur Entomologists' Society
ตราแผ่นดินของอาร์มีเนีย

| ตราแผ่นดินของอาร์มีเนีย |
| --- | --- |

รายละเอียด
เริ่มใช้: ค.ศ. 1992
ตราย่อ / ตรารุ่นก่อนหน้า: 
ตราแผ่นดินของอาร์มีเนีย (อังกฤษ: Coat of arms of Armenia) เป็นตราอาร์มของประเทศอาร์มีเนียที่ได้รับการอนุมัติให้เป็นตราประจำชาติในปี ค.ศ. 1992 ตราประกอบด้วยอินทรีและสิงโตประคองโล่ ซึ่งเป็นการรวมระหว่างสัญลักษณ์ใหม่และเก่าเข้าด้วยกัน อินทรีและสิงโตเป็นสัญลักษณ์ที่ใช้มาตั้งแต่ราชอาณาจักรอาร์มีเนียในยุคแรกก่อนการประสูติของพระเยซู
ตราอาร์มปัจจุบันได้รับการอนุมัติให้เริ่มใช้อย่างเป็นทางการเมื่อวันที่ 19 เมษายน ค.ศ. 1992 โดยมติของสภาศาลสูงสุดแห่งอาร์มีเนีย เมื่อวันที่ 15 มิถุนายน ค.ศ. 2006 กฎหมายว่าด้วยตราแผ่นดินแห่งอาร์มีเนียก็ได้รับอนุมัติโดยรัฐสภาอาร์มีเนีย
สัญลักษณ์ > โล่

ตัวโล่แบ่งออกเป็นช่องๆ ประกอบด้วย กลางโล่หลักเป็น “โล่ใน” ที่เป็นภาพของภูเขาอารารัตและเรือโนอาห์บนยอด ตามตำนานเชื่อกันว่าภูเขาอารารัตเป็นที่ที่เรือของโนอาห์ไปเกยเมื่อน้ำท่วมโลก ฉะนั้นภูเขาอารารัตจึงมีความสำคัญต่ออาร์มีเนียที่ใช้เป็นสัญลักษณ์หลักของตรา รอบ “โล่ใน” เป็นตราของราชวงศ์อาร์มีเนียเดิม ในบริเวณล่างซ้ายเป็นรูปอินทรีสองตัวหันหน้าเข้าหากันที่เป็นสัญลักษณ์ของดินแดนอาร์มีเนียภายใต้การปกครองของราชวงศ์อาร์แท็กเซียด (Artaxiad Dynasty) ที่ปกครองเมื่อร้อยปีก่อนคริสต์ศตวรรษ ตอนบนซ้ายเป็นสิงโตและกางเขนซึ่งเป็นสัญลักษณ์ของราชวงศ์บากราทูนิ (Bagratuni) ปกครองอาร์มีเนียในยุคกลางระหว่างคริสต์ศตวรรษที่ 7 จนถึงคริสต์ศตวรรษที่ 11 ภายใต้การปกครองบากราทูนิ อาร์มีเนียกลายมามีความเจริญทางการค้าและความสำคัญทางวัฒนธรรม บากราทูนิถูกพิชิตโดยจักรวรรดิไบแซนไทน์และโดยเซลจุคในคริสต์ศตวรรษที่ 11 ทางมุมขวาเป็นภาพอินทรีสองหัวซึ่งเป็นสัญลักษณ์ของราชวงศ์อาร์ซาซิดแห่งอาร์มีเนีย (Arsacid Dynasty of Armenia) ซึ่งเป็นราชวงศ์แรกที่ปกครองราชอาณาจักรคริสเตียนอาร์มีเนีย
สมเด็จพระเจ้าทิริดาทีสที่ 3 (Tiridates III of Armenia) เป็นพระมหากษัตริย์ที่เป็นผู้นำในการเปลี่ยนราชอาณาจักรเป็นคริสเตียนในปี ค.ศ. 301 ราชวงศ์อาร์ซาซิดปกครองระหว่างคริสต์ศตวรรษที่ 1 จนถึงปี ค.ศ. 428 ทางมุมขวาล่างเป็นภาพสิงโตถือกางเขนซึ่งเป็นสัญลักษณ์ของราชวงศ์รูเบนิด (Rubenid) ผู้ปกครองราชอาณาจักรอาร์มิเนียแห่งซิลิเซีย ที่รุ่งเรืองระหว่างคริสต์ศตวรรษที่ 12 ถึง คริสต์ศตวรรษที่ 13 จนเมื่อมาถูกพิชิตโดยมามลุลและจักรวรรดิออตโตมัน
สัญลักษณ์ > อินทรีและสิงโต

อินทรีประคองตราทางด้านซ้ายของโล่และสิงโตทางด้านขวา อินทรีเป็นสัญลักษณ์ของราชวงศ์อาร์แท็กเซียดและต่อมาปรากฏบนตราของราชวงศ์อาร์ซาซิดแห่งอาร์มีเนีย ขณะที่สิงโตเป็นสัญลักษณ์ของราชวงศ์บากราทูนิและต่อมาของราชวงศ์รูเบนิด สัตว์ทั้งสองได้รับเลือกให้เป็นสัญลักษณ์เพราะคุณสมบัติของความมีอำนาจ ความกล้าหาญ ความอดทน ความมีสติปัญญา และความมีศักดิ์ในอาณาจักรสัตว์
สัญลักษณ์ > สัญลักษณ์สำคัญห้าอย่าง

ดาบเป็นสัญลักษณ์ของอำนาจและความแข็งแกร่ง ที่สามารถทำให้โซ่ของความกดดันขาดได้
โซ่ที่ขาดเป็นสัญลักษณ์ของความพยายามในการได้มาซึ่งเสรีภาพและความเป็นอิสระ
รวงข้าวสาลีเป็นสัญลักษณ์ของความอุตสาหะของชาวอาร์มีเนีย
ขนนกเป็นสัญลักษณ์ของความมีสติปัญญาและความมีวัฒนธรรมของชาวอาร์มีเนียตั้งแต่ในอดีต
ริบบอนเป็นสีของธงชาติอาร์มีเนีย
ดูเพิ่ม

ตราอาร์ม
นิยามของตรา
มุทราศาสตร์
| ด ค กตราแผ่นดินของประเทศในทวีปยุโรป |
| --- | --- |
กรีซ · คอซอวอ · โครเอเชีย · จอร์เจีย1 ·  เช็กเกีย · ซานมารีโน · เซอร์เบีย · ไซปรัส1 · เดนมาร์ก · ตุรกี2 · นครรัฐวาติกัน · นอร์เวย์ · เนเธอร์แลนด์ · บอสเนียและเฮอร์เซโกวีนา · บัลแกเรีย · เบลเยียม · เบลารุส · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลโดวา · มอลตา · มาซิโดเนีย · โมนาโก · ยูเครน · เยอรมนี · รัสเซีย2 · โรมาเนีย · ลักเซมเบิร์ก · ลัตเวีย · ลิกเตนสไตน์ · ลิทัวเนีย · สเปน · สโลวาเกีย · สโลวีเนีย · สวิตเซอร์แลนด์ · สวีเดน · สหราชอาณาจักร (นอร์เทิร์นไอร์แลนด์, เวลส์, สกอตแลนด์, อังกฤษ) · ออสเตรีย · อันดอร์รา · อาเซอร์ไบจาน1 · อาร์มีเนีย1 · อิตาลี · เอสโตเนีย · แอลเบเนีย · ไอซ์แลนด์ · ไอร์แลนด์ · ฮังการี
1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน; 2. มีพื้นที่ทั้งในทวีปยุโรปและในทวีปเอเชีย